Source: https://monostav.webnode.sk/pravne-poradenstvo-pre-investorov/povinnost-osob-povinnych-platit-dph-v-sr/
Timestamp: 2018-02-21 04:58:33+00:00

Document:
Povinnosť osôb povinných platiť DPH v SR :: Monostav
Úvodná stránka>PRÁVNE PORADENSTVO PRE INVESTOROV>Povinnosť osôb povinných platiť DPH v SR
Povinnosti osôb povinných platiť DPH v SR
Publikované: 11-06-2012
Ročník: 2012 - Číslo: 6-7 - Ing. Beáta Jarošová, PhD.
Povinnosti osôb vo vzťahu k DPH sú peňažného a nepeňažného charakteru. Jednou z hlavných nepeňažných povinností je povinnosť podať daňové priznanie. V daňovom priznaní má byť zohľadnené časové hľadisko vzniku daňovej povinnosti.
Povinnosťou platiteľa DPH je tiež vyhotovovanie faktúr:
pri tuzemských zdaniteľných obchodoch pre zdaniteľnú osobu a pre právnickú osobu, ktorá nie je zdaniteľnou osobou,
pri dodaní tovaru do iného členského štátu osobe identifikovanej pre DPH,
pri dodaní služby s miestom dodania podľa 15 § ods.1, kedy dochádza k prenosu daňovej povinnosti na príjemcu.
Ďalšou povinnosťou, ktorá sa vzťahuje na platiteľov DPH, je vedenie evidencie – podrobných záznamov podľa § 70 zákona o DPH. V týchto záznamoch (ich forma nie je predpísaná) sa uvádzajú údaje rozhodujúce pre správne určenie dane. Zatiaľ čo v daňovom priznaní uvádza platiteľ len tie zdaniteľné obchody, ktorých miesto dodania sa nachádza v SR, v záznamoch podľa § 70 uvádza aj dodanie služby s miestom dodania v inom členskom štáte, ak sa miesto dodania určí podľa § 15 ods. 1.
Časové hľadisko vzniku daňovéj povinnosti
Daňová povinnosť podľa § 19 zákona o DPH vzniká:
Dňom dodania tovaru alebo dňom dodania služby,
pričom pri opakovanom a čiastkovom dodaní sa považuje tovar alebo služba za dodané najneskôr posledným dňom obdobia, na ktoré sa platba vzťahuje.
Dňom vyhotovenia faktúry
pri refakturácii dodávok presne dodaného množstva elektriny, plynu, vody a tepla;
pri obstaraní služby (platí, že osoba, ktorá službu obstarala, ju sama prijala a sama dodala) s výnimkou, keď sa miesto dodania určí podľa § 15 ods. 1 (prenos miesta dodania do štátu príjemcu); daňová povinnosť vznikne najneskôr posledným dňom tretieho kalendárneho mesiaca;
pri opakovane poskytovaných elektronických komunikačných sieťach a službách operátormi sa za deň dodania služby považuje najneskôr deň vyhotovenia faktúry, ak nie je vyhotovená do troch mesiacov, daňová povinnosť vznikne najneskôr posledným dňom tretieho kalendárneho mesiaca.
Dňom prijatia platby pred dodaním tovaru alebo služby (musí však existovať priama väzba medzi prijatou platbou a konkrétnou dodávkou v budúcnosti)
Dňom vyhotovenia faktúry – pri obstaraní služby, a to najneskôr posledným dňom tretieho kalendárneho mesiaca po dodaní služby. Uvedené neplatí, ak ide o službu s miestom dodania podľa § 15 ods. 1, kedy platí daň príjemca služby.
Dňom prijatia platby od organizácie kolektívnej správy autorských práv nositeľovi autorských práv.
Pri nadobudnutí tovaru z iného členského štátu vzniká daňová povinnosť podľa § 20 zákona o DPH:
dňom vyhotovenia faktúry za podmienky, že bola vyhotovená pred 15. dňom nasledujúceho kalendárneho mesiaca po uskutočnení nadobudnutia tovaru;
ak faktúra nebola vyhotovená pred 15. dňom nasledujúceho kalendárneho mesiaca po uskutočnení nadobudnutia tovaru, daňová povinnosť vzniká 15. deň nasledujúceho mesiaca po mesiaci, v ktorom sa uskutočnilo nadobudnutie tovaru.
Lehoty pre podanie daňového priznania sú rôzne podľa toho, ktorá osoba a z akého dôvodu daňové priznanie podáva.
Lehota pre podanie daňového priznania
Do 25 dní po zdaňovacom období
Tuzemský platiteľ (§ 4) – aj v prípade, ak neuskutočnil žiadne zdaniteľné obchody
Zahraničný platiteľ (§ 5, § 6) – len v prípade ak uskutočnil zdaniteľné obchody
Do 25 dní po kalendárnom mesiaci
Osoba, ktorá nie je platiteľom
Do 7 dní od nadobudnutia nového dopravného prostriedku
Osoba, ktorá nie je registrovaná pre DPH a nadobudla nový dopravný prostriedok z EÚ
Úplné znenie článku Osoby povinné platiť DPH v SR je prístupné po prihlásení registrovaným predplatiteľom časopisu Daňový a účtovný poradca podnikateľa.
Ďalšie príspevky zo sekcie Dane a účtovnictvo
VIDEOškolenia – nová forma vzdelávania
Pozrite si ukážku videoškolenia na tému: DPH – miesto dodania pri poskytovaní služieb v rámci EÚ

References: § 70
 § 70
 § 15
 § 19
 § 15
 § 15
 § 20
 § 6